Proteste violente în Georgia, față de ”legea rusă”. Poliția a atacat mulțimea cu gaze lacrimogene şi gloanţe de cauciuc
A fost o seară cu violențe în capitala Georgiei. Poliția a folosit gaze lacrimogene și tunuri cu apă pentru a dispersa mii de persoane care protestau în fața Parlamentului.
Zeci de oameni au fost arestați.
Manifestanții sunt nemulțumiți de un proiect de lege care ar impune presei și ONG-urilor să se înregistreze ca fiind „sub influență străină" dacă primesc mai mult de 20 la sută din finanțarea lor de peste hotare.
Criticii au numit-o „legea rusă", pentru că Moscova folosește o legislație similară pentru a reduce la tăcere disidenții.
Partidul de guvernământ din Georgia intenționează să adopte proiectul de lege până la jumătatea acestei luni.